Anthony Lozano. Anthony Rubén Lozano Colón (; 1993-yil 25-aprelda Gondurasda tugʻilgan) — gonduraslik futbolchi, „Cádiz“ futbol klubi va Gonduras terma jamoasi hujumchisi. 2016-yilgi Rio de Janeiro Olimpiadasi ishtirokchisi. Anthony Lozanoning akasi Luis Ramos ham professional futbolchi. Klublardagi faoliyati. Anthony Lozano oʻz faoliyatini „Olimpia“ futbol klubida boshlagan. 2009-yil 11-yanvarda „Vida“ futbol klubiga qarshi oʻyinda Gonduras chempionatida debyut qilgan. 2010-yil 21-fevralda „Viktoria“ futbol klubiga qarshi bahsda Anthony Lozano xet-trik qayd etib, jamoadagi ilk gollarini urgan. Anthony Lozanoga koʻplab klublar qiziqish bildirishgan, u hatto bir muddat Angliyaning „Tottenham“ jamoasida mashgʻulot oʻtkazgan. 2011-yilda Anthony Lozano Ispaniyaning „Valencia“ yoshlar jamoasiga qoʻshilgan. Xalqaro faoliyati. Anthony Lozano yoshlar tarkibida juda yaxshi oʻynagan. U terma jamoa safida 8 ta o‘yinda 11 ta gol urgan. 2011-yilda Gonduras yoshlar jamoasi tarkibida Anthony Lozano Gvatemaladagi CONCACAF yoshlar chempionatida ishtirok etgan. Turnirda u Yamayka, Gvatemala va Panama jamoalariga qarshi oʻyinlarda ishtirok etgan. Gvatemalaliklarga qarshi kechgan bahsda Anthony Lozano raqib darvozasiga gol kiritgan. 2011-yil 11-avgustda Venesuelaga qarshi oʻrtoqlik oʻyinida Anthony Lozano ikkinchi boʻlimda Karlo Kostli oʻrniga maydonga tushgan va Gonduras terma jamoasida debyut qilgan. 2012-yilning yozida Anthony Lozano terma jamoaning Londondagi Olimpiada oʻyinlariga yoʻl oladigan tarkibga kiritilgan. Turnirda u Ispaniya, Marokash, Braziliya va Yaponiya jamoalariga qarshi oʻyinlarda ishtirok etgan. 2014-yil 14-sentyabrda Markaziy Amerika kubogi doirasida Nikaraguaga qarshi o‘yinda u milliy terma jamoadagi ilk golini urgan. 2015-yilda terma jamoa tarkibida Anthony Lozano CONCACAF oltin kubogida ishtirok etgan. Turnirda u Gaiti, AQSh va Panama terma jamoalariga qarshi oʻyinda maydonga tushgan.